**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

 **KOMITEJAS SĒDES PROTOKOLS**

Nr.1

2025. gada 21. janvārī

Sēde sasaukta plkst. 13:00

Sēdi atklāj plkst. 13:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Regīna Tamane.

**Sēdi protokolē:** Dace Tauriņa.

**Sēdē piedalās deputāti:** Andris Garklāvs (sākot no 2. darba kārtības jautājuma), Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Agris Blumers, Aija Liepa, Aiva Miškovska, Aivars Tomiņš, Anna Siliņa-Garklāva, Antra Kamala, Artis Ārgalis, Beāte Kožina, Dace Tauriņa (Aloja), Dita Kalniņa, Dita Lejniece, Evija Keisele, Ginta Ģērmane, Gunita Gulbe, Ieva Mahte, Ilga Tiesnese, Ilze Elste, Ilze Ozoliņa, Ilze Rubene, Ilze Žūriņa-Davidčuka, Ineta Zariņa, Inga Zālīte, Iveta Beļauniece, Iveta Umule, Izita Kļaviņa, Jana Lāce, Juris Graudiņš, Klinta Brojeva, Kristiāna Pamše, Kristīne Mežapuķe, Kristīne Pažemecka, Kārlis Irmejs, Laura Siksaliete, Liene Berga, Linita Amoliņa, Lāsma Liepiņa, Māris Beļaunieks, Raimonds Straume, Raivis Galītis, Sabīne Stūre, Sandra Smiltniece, Santa Čingule, Sarma Kacara, Gunita Bisniece.

**Darba kārtība:**

1. Par darba kārtību.
2. Par Limbažu novada bāriņtiesas nolikuma apstiprināšanu.
3. Par Limbažu novada pašvaldības iestādes ,,Veco ļaužu mītne “Sprīdīši”” sniegto ilgstošas sociālās aprūpes un sociālās rehabilitācijas maksas pakalpojuma apstiprināšanu.
4. (papildu d.k. jaut.) Par Limbažu novada pašvaldības Sociālās aprūpes centra – pansionāta "Pērle" sniegto ilgstošas sociālās aprūpes un sociālās rehabilitācijas pakalpojumu maksas apstiprināšanu.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2024. gada decembra sēdēs pieņemtajiem lēmumiem.
6. Informācijas. Izmaiņas sociālajā jomā 2025. gadā.

**1.**

**Par darba kārtību**

Ziņo Regīna Tamane

Iepazinusies ar Sociālo un veselības jautājumu komitejas priekšsēdētājas R. Tamanes priekšlikumu apstiprināt sēdes darba kārtību, **atklāti balsojot: PAR** – 6 deputāti (Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada bāriņtiesas nolikuma apstiprināšanu.
3. Par Limbažu novada pašvaldības iestādes ,,Veco ļaužu mītne “Sprīdīši”” sniegto ilgstošas sociālās aprūpes un sociālās rehabilitācijas maksas pakalpojuma apstiprināšanu.
4. Par Limbažu novada pašvaldības Sociālās aprūpes centra – pansionāta "Pērle" sniegto ilgstošas sociālās aprūpes un sociālās rehabilitācijas pakalpojumu maksas apstiprināšanu.
5. Informācija par Deklarētās dzīvesvietas anulēšanas un dzīvokļu jautājumu risināšanas komisijas 2024. gada decembra sēdēs pieņemtajiem lēmumiem.
6. Informācijas. Izmaiņas sociālajā jomā 2025. gadā.

Darbu sēdē uzsāk deputāts Andris Garklāvs.

**2.**

**Par Limbažu novada bāriņtiesas nolikuma apstiprināšanu**

Ziņo Ineta Zariņa, debatēs piedalās Andris Garklāvs, Regīna Tamane

Limbažu novada bāriņtiesas (turpmāk – Bāriņtiesa) priekšsēdētāja Ineta Zariņa informē, ka 2021. gada 28. oktobrī domes sēdē tika apstiprināts Bāriņtiesas nolikums (sēdes lēmums Nr.393, protokols Nr.8, 39.§). Grozījumi tajā tika izdarīti 2022. gada februārī.

Saistībā ar Bāriņtiesas adreses maiņu tika skatīti arī nepieciešamie papildinājumi par Bāriņtiesas veidlapu, zīmogiem, obligāto elektronisko adresi, foto, video un skaņu ierakstu veikšanu, grozījumi par apmeklētāju pieņemšanas laikiem un vietām, kā arī virkne citu būtisku papildinājumu. Secināts, ka ir nepieciešams apstiprināt jaunu Bāriņtiesas nolikumu, jo veicamo grozījumu apjoms ir liels un tas apgrūtina iepazīšanos ar nolikumu.

Pamatojoties uz Valsts pārvaldes iekārtas likuma 73. panta pirmās daļas 1. punktu, Pašvaldību likuma 10. panta pirmās daļas 8. punktu, Ministru kabineta 2006. gada 19. decembra noteikumu Nr. 1037 “Bāriņtiesas darbības noteikumi” 2. un 3. punktu, **atklāti balsojot: PAR** – 7 deputāti (Andris Garklāvs, Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada bāriņtiesas nolikumu (pielikumā).
2. Atbildīgo par lēmuma izpildi noteikt Limbažu novada bāriņtiesas priekšsēdētāju.
3. Kontroli par lēmuma izpildi uzdot Limbažu novada pašvaldības izpilddirektoram.
4. Lēmuma projektu virzīt izskatīšanai Limbažu novada domes sēdē.

**3.**

**Par Limbažu novada pašvaldības iestādes ,,Veco ļaužu mītne “Sprīdīši”” sniegto ilgstošas sociālās aprūpes un sociālās rehabilitācijas maksas pakalpojuma apstiprināšanu**

Ziņo Gunita Bisniece, debatēs piedalās Regīna Tamane, Rūdolfs Pelēkais

Aktualizēti Limbažu novada pašvaldības “Veco ļaužu mītne ,,Sprīdīši”” maksas pakalpojumi – viena iemītnieka uzturēšanās izmaksas vienā dienā un neaizpildītās gultas vietas izmaksas vienā dienā, pamatojoties uz 2021.gada 28.oktobra Limbažu novada domes iekšējiem noteikumiem Nr. 4 “Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība”, kā arī Pašvaldību likuma 4.panta pirmās daļas 9.punktu, 10.panta otrās daļas 2.punkta d) apakšpunktu, **atklāti balsojot: PAR** – 7 deputāti (Andris Garklāvs, Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt maksu par sniegtajiem ilgstošas sociālās aprūpes un sociālās rehabilitācijas sniegtajiem pakalpojumiem vienam iemītniekam 1 (vienā) dienā Limbažu novada pašvaldības iestādē ,,Veco ļaužu mītne ,,Sprīdīši” **34,36 EUR**.
2. Noteikt Limbažu novada pašvaldības iestādē Veco ļaužu mītne “Sprīdīši” viena iemītnieka gultas vietas izmaksu par laika posmu, kamēr sociālās aprūpes pakalpojuma saņēmējs atrodas ilgstošā prombūtnē (t.i. ārstniecības iestādē ilgāk par 30 dienām), **28,56 EUR** dienā par vienu brīvo vietu.
3. Noteikt, ka lēmuma 1. un 2. punktā minētie maksas pakalpojuma izcenojumi piemērojami ar 2025. gada 1. martu.
4. Ar šī lēmuma spēkā stāšanos atzīt par spēku zaudējušu Limbažu novada domes 2024. gada 21. februāra lēmumu Nr. 110 (protokols Nr.4, 36.).
5. Atbildīgo par izcenojumu piemērošanu un līguma slēgšanu noteikt “Veco ļaužu mītnes “Sprīdīši”” direktori.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

Deputāts R. Pelēkais lūdz precizēt lēmuma projekta 3. punktā, ka maksas pakalpojuma izcenojumi piemērojami ar 2025. gada 1. martu, lai varētu mēnesi iepriekš brīdināt klientus, un labot arī nākamajā lēmumā par Sociālās aprūpes centru – pansionātu "Pērle".

**4.**

**Par Limbažu novada pašvaldības** **Sociālās aprūpes centra – pansionāta "Pērle" sniegto ilgstošas sociālās aprūpes un sociālās rehabilitācijas pakalpojumu maksas apstiprināšanu**

Ziņo Ilze Elste

Aktualizēti Limbažu novada pašvaldības Sociālās aprūpes centra – pansionāta "Pērle" maksas pakalpojumi – viena iemītnieka uzturēšanās izmaksas vienā dienā un neaizpildītās gultas vietas izmaksas vienā dienā.

Pamatojoties uz Limbažu novada pašvaldības 2021. gada 28. oktobra iekšējiem noteikumiem Nr. 4 “Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība”, kā arī Pašvaldību likuma 4. panta pirmās daļas 9. punktu, 10. panta otrās daļas 2. punkta d) apakšpunktu, **atklāti balsojot: PAR** – 7 deputāti (Andris Garklāvs, Aigars Legzdiņš, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt maksu par sniegtajiem ilgstošas sociālās aprūpes un sociālās rehabilitācijas sniegtajiem pakalpojumiem vienam iemītniekam 1 (vienā) dienā Sociālās aprūpes centrā – pansionātā “Pērle” **29,49 EUR**.
2. Noteikt Limbažu novada pašvaldības Sociālās aprūpes centrā - pansionātā “Pērle” viena iemītnieka gultas vietas izmaksu 1 (vienā) dienā par laika posmu, kamēr sociālās aprūpes pakalpojuma saņēmējs atrodas ilgstošā prombūtnē (t.i. ārstniecības iestādē ilgāk par 30 dienām), **23,03 EUR** dienā.
3. Noteikt, ka lēmuma 1. un 2. punktā minētie maksas pakalpojumu izcenojumi piemērojami ar 2025. gada 1. martu.
4. Ar šī lēmuma spēkā stāšanos atzīt par spēku zaudējušu Limbažu novada domes 2024. gada 21. februāra lēmumu Nr. 111 (protokols Nr.4, 37.).
5. Atbildīgo par izcenojumu piemērošanu un līguma slēgšanu noteikt Sociālās aprūpes centra – pansionāta “Pērle” vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

**5.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas 2024. gada decembra sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas 2024. gada decembra sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

**6.**

**Informācijas. Izmaiņas sociālajā jomā 2025. gadā**

Informē Ilze Rubene

Limbažu novada Sociālā dienesta vadītāja I. Rubene informē un sniedz prezentāciju par izmaiņām sociālajā jomā 2025. gadā un aktuālo informāciju par pārtikas paku atbalstu. Sēdes vadītāja R. Tamane lūdz Limbažu novada Sociālā dienesta vadītājai I. Rubenei sagatavot informāciju par šo tēmu pašvaldības informatīvajā laikrakstā “Limbažu Novada Ziņas”. Deputāts A. Garklāvs lūdz skaidrojumu, cik lielu ietekmi naudas izteiksmē atstās šīs izmaiņas uz pašvaldības budžeta šīs sadaļas pieaugumu. I. Rubene informē, ka izmaiņas pabalstu apjomā ietekmē budžetu, un Finanšu komitejas sēdē, skatot budžetu, pieskarsies šiem rādītājiem katrai konkrētai pozīcijai. Galvenā ekonomiste L. Liepiņa informē, ka precizēs un atbildēs uz jautājumu rīt Finanšu komitejā. Deputāts A. Ozols jautā, cik pakalpojums aprūpe mājās varētu izmaksāt tagad, vai ir pacelta stundas likme no 2,50 EUR? I. Rubene informē, ka saistošajos noteikumos nav izmaiņas, 1.ceturksnī pie tā strādās un mainīsies apjoms, konceptuāli ir jāmaina pakalpojuma algoritms, lai visā novadā būtu vienāda sistēma. Deputāts A. Ozols jautā, vai Sociālajam dienestam ir plāns, līdz kuram laikam tiks izvērtēts par cilvēkiem, kas atrodas ilgstošās aprūpes vietās. I. Rubene informē, ka katrs pakalpojums tiek izvērtēts vienu reizi gadā. Atbildot uz deputāta A. Garklāva jautājumu, vai deputātiem A. Garklāvam un A. Ozolam būtu iespēja iepazīties ar pāris izvērtējumiem, I. Rubene informē, ka Sociālajā dienestā uz vietas ir tāda iespēja, ņemot vērā datu aizsardzību. Deputāts A. Ozols informē, ka grib redzēt izvērtēšanas plānu 2025. gadam.

Sēdi slēdz plkst. 13:57

Sēdes vadītāja R. Tamane

Sēdes protokoliste D. Tauriņa